ສຸດໃຈ ພູເຮືອງຫົງ - ຂອບໃຈ
ທ່ານຜູ້ຟັງ VOA ທີ່ຮັກແພງ ມື້ນີ້ ວັນນະສອນ ມີເພງຕາມຄໍາຂໍ ທັງເພງລາວ ແລະສາກົນ ມາກ່ອມອາລົມທ່ານ ໂປດຕິດຕາມຮັບຟັງໄດ້ນເລີຍ.
ສະບາຍດີ ແຟນລາຍການສຽງເພງຈາກແດນໄກທຸກໆທ່ານ ໃນຄ່ຳຄືນຂອງວັນອາທິດ 23 ມິຖຸນານີ້ ຫຼັງຈາກທີ່ໄດ້ນໍາສະເໜີ ເພງ  ຂອງວົງດົນຕີຣ໊ອກ ULUVUS ຂອງຄົນຝຣັ່ງຫົວໃຈລາວແລ້ວ ກໍໄດ້ມີຫຼາຍໆທ່ານຂຽນເຂົ້າມາ ຝາກຂໍ້ຄວາມໄວ້ໃນ website ພາສາລາວຂອງ VOA ວັນນະສອນ ຈຶ່ງຕ້ອງຂໍຂອບໃຈໃນທຸກໆຂໍ້ຄວາມ ແລະກໍປະຕິ ຍານວ່າຈະພະຍາຍາມຈັດສັນຫາເພງໃໝ່ໆທັງເພງລາວແລະເພງ ສາກົນ ທີ່ມ່ວນໆໜ້າຟັງແລະຖືກໃຈມາໃຫ້ທ່ານຜູ້ຟັງ ເພາະເຮົາ ຈະໄດ້ຟັງເພງມ່ວນໆຮ່ວມກັນໃນທຸກໆຄໍ່າຄືນວັນອາທິດ ເພງ  ທີ່ປະພັນໂດຍ ອາຈານຄໍາຫຼ້າ ໜໍ່ແກ້ວ ທີ່ຜູ້ຟັງ ຂຽນເຂົ້າມາຢາກຟັງສະບັບຂອງອາຈານພົມມະ ພິມມະສອນ ແຕ່ເສຍດາຍ ວັນນະສອນໄດ້ຕິດຕໍ່ທາງອາຈານໄປແລ້ວແຕ່ເພິ່ນບໍ່ໄດ້ຮ້ອງເພງນີ້ຂຶ້ນມາໃໝ່ ວັນນະສອນຈຶ່ງພະຍາຍາມຄົ້ນຫາ ເຫັນແຕ່ເພງເກົ່າທີ່ຄຸນນະພາບບໍ່ສູ້ຈະດີ ກໍເລີຍຈັດຂອງ ສິນລະປິນສາວ ສຸດໃຈ ພູເຮືອງຫົງ ໃຫ້ແທນ ຊຶ່ງທັງສອງທ່ານ ຄືທ່ານນິນທອນ ແສງສະຫວັດ ແລະທ່ານ ທ່ານສີຄວນ ໂຄດມະນີວົງ ເພື່ອຈັດມອບໃຫ້ທ່ານ ຈັນສະໝອນ ແສງສະຫວັດ ພ້ອມດ້ວຍຄອບຄົວ ໃນລັດ Gorgia ເອົາຫວັງວ່າ ພໍໄດ້ຟັງເພງນີ້ແລ້ວທ່ານ ຈັນສະໝອນ ແສງສະຫວັດກໍຄົງຕ້ອງຮີບຟ້າວໂທລະສັບທາງໄກ ໄປຂອບໃຈ ທ່ານທັງສອງທີ່ກ່າວນາມ ມາຂ້າງເພທິງນີ້ແລ້ວລະ Phongsak Buarapha ຈາກຈັງຫວັດເລີຍ ປະເທດໄທທີ່ຂຽນເຂົ້າມາຜ່ານທາງ FB ທີ່ວ່າ ເປັນຄົນໄທຍ ແຕ່ມັກຟັງ VOA ພາກພາສາລາວເຮັດໃຫ້ ໄດ້ຮຽນຮູ້ຂ່າວສານແລະ ສາລະມາກມາຍ ແລະວ່າຍິ່ງ ໄດ້ຍິນສໍານຽງສຽງຫຼວງພະບາງ ກໍຍິ່ງໜ້າຟັງແລະປະທັບໃຈ ວ່າຊັ້ນ… ວັນນະສອນວ່າ ແມ່ນໃຜຍ້ອງໃຜກັນແທ້ ເພາະເທົ່າທີ່ເຂົ້າໃຈນັ້ນແມ່ນວ່າ ສໍານຽງຄົນຈັງຫວັດເລີຍ ກໍເວົ້າສໍານຽງແບບດຽວກັບຫຼວງພະບາງ ເປັນອັນວ່າມ່ວນກັນ ທັງສອງເລີຍ…ແລະກໍຫວັງຢ່າງຍິ່ງວ່າ Phongsak ຄົງຂະຂຽນເຂົ້າມາອີກຫຼັງຈາກ ໄດ້ຟັງເພງເສົ້າໆຂອງ Eric Clapton ຊຶ່ງເພງນີ້ Eric Clapton ໄດ້ຂຽນເຖິງລູກຊາຍທີ່ ຈາກໄປຢ່າງບໍ່ມີວັນກັບ ແລະວັນນະສອນວ່າ ພໍໄດ້ຟັງເພງນີ້ແລ້ວ… ພາໃຫ້ຄິດເຖິງຄົນທີ່ ທ່ານສູນເສຍໄປຢ່າງແນ່ນອນ ຂໍເຊີນໄປຟັງຮ່ວມກັນເລີຍ ສ່ວນເພງສຸດທ້າຍນີ້ ຂໍຈັດໃຫ້ແທນຄໍາຂອບໃຈ ທຸກໆທ່ານທີ່ຂຽນເຂົ້າມາຫາທາງເຮົາ ວັນນະສອນກໍເລີຍຂໍມອບຜົນງານເພງຂອງ ສຸດທິລິດ ກິຕ້າມື້ຊ້າຍ ທີ່ໄດ້ທໍາຜົນງານ ເພງເກົ່າສຸດຍອດອໍາມະຕະເພງລາວ ຫຼາຍໆເພງມາທໍາຂຶ້ນໃໝ່ ຫວັງວ່າ ສຸດທິລິດ ຄົງຈະສືບຕໍ່ສ້າງຜົນງານເພງດີໆອອກໃຫ້ພວກເຮົາໄດ້ຟັງກັນອີກ ມາຟັງເພງ “ບາງທີ ” ພ້ອມໆກັນເລີຍ ຂໍໃຫ້ທຸກໆທ່ານຈົ່ງນອນຫລັບຝັນຫວານ